  Анжелика Тихонова корреспондент 4-тӥ гудырикошконлы Удмуртиын коронавирусэн черлам эшшо тямыс адями кулӥз. Кышномуртъёслы 64, 71, 83, 83, 86 арес вал, воргоронъёслы – 61, 70, 84 арес. Со сярысь элькунысь оперативной штаб ивортӥз. Берло нуналскын улосвылын 180 муртлэсь коронавирус инфекциез пусйизы. Соос пӧлын 14 аресозь 18 пиналъёс но 65 арессэс ортчем 25 арлыдоос. 51 адями висёнэз вормиз. Диагноззы Ижкарын 72 улӥсьёслэн зэмаз, Кез ёросын – 16, Воткаын – 15, Глазкарын, Можгаын – 10, Шаркан ёросын – тямыс, Грак, Эгра ёросъёсын – быдэн куать, Вотка, Камбарка, Сарапул ёросъёсын – быдэн вить, Сарапулын, Ува ёросын – быдэн ньыль, Пичи Пурга, Юкаменск ёросъёсын – быдэн куинь, Вавож, Сьӧлта ёросъёсын – быдэн кык, Алнаш, Дэри, Можга, Яр ёросъёсын – быдэн одӥг. Туннэ нуналлы Удмуртиын коронавирусэн 40 сюрс 574 черлан учыр лабораториосын зэматэмын. 33 сюрс 761 адями йӧназ. 1 сюрс 242 мурт улонысь кошкиз. Али 212-езлэн висисьёслэн тазалыксы секыт. Берло нуналскын элькунын коронавирус инфекцилы 3 сюрс 619 эскеронъёс ортчытӥзы. 4-тӥ гудырикошконлы Удмуртиын 303 сюрс 635 адями коронавируслэсь прививка пуктӥз, со пӧлысь 214 сюрс 978-эз кыкетӥ люкетсэ басьтӥзы. Тегъёс: Тазалык Ижкар Удмуртия коронавирус  